Број: 03-234/24

Датум: 10.06.2024. године

На основу члана 15. и члана 19. Правила Бањалучке берзе а.д. Бања Лука број 01-УО-756/12 од 16.11.2012. године, број 01-УО-537/14 од 05.09.2014. године, број 01-УО-176/18 од 11.05.2018. године, број 01-УО-480/18 од 13.11.2018. године, 01‐УО‐395/19 од 11.09.2019. године и број: 01‐УО‐405/21 од 04.11.2021. године, а рјешавајући по захтјеву емитента МКД Таурус д.о.о. Бања Лука за уврштење хартија од вриједности на службено берзанско тржиште, директор Берзе доноси

**O Д Л У К У**

**о уврштењу хартија од вриједности**

1. На службено берзанско тржиште – тржиште обвезница уврштавају се обвезнице ознаке TRRF-O-F емитента МКД Таурус д.о.о. Бања Лука, број емитованих обвезница 2.000 појединачне номиналне вриједности 1.000,00 КМ.
2. Обвезнице из претходног става доспијевају 05.12.2027. године, а искључују се са службеног берзанског тржишта на датум од кога се почиње трговати без права на посљедњи купон.
3. Трговање хартијама од вриједности из тачке 1. ће почети 12.06.2024. године.
4. Ова одлука ступа на снагу даном доношења.

**О б р а з л о ж е њ е**

Дана 10.06.2024. године емитент је доставио Бањалучкој берзи Захтјев за уврштење хартија од вриједности из тачке 1. диспозитива на службено берзанско тржиште. Уз захтјев је достављенo рјешење Централног регистра о регистрацији хартија од вриједности и доказ о уплати накнаде.

Чланом 19. став 3. Правила Бањалучке берзе прописано је да када установи да су испуњени услови за уврштење хартија од вриједности на службено берзанско тржиште, директор доноси одлуку о уврштењу.

Разматрајући запримљену документацију утврђено је да су испуњени сви услови за уврштење хартија од вриједности на службено берзанско тржиште, те је одлучено као у диспозитиву.

 ДИРЕКТОР

 Милан Божић

Достављено:

* Комисији за хартије од вриједности Републике Српске
* Централном регистру хартија од вриједности
* Члановима Берзе
* Емитенту
* Архиви